Gustavo Balza

**Gustavo Balza Gámez**, nado en Caracas, Venezuela, en 1965, é un director de cine venezolano actualmente residente en Galicia.
 
## Traxectoria 
Gustavo Balza estudou xornalismo na Universidade Central de Venezuela e despois, en 1990, diplomouse na especialidade de dirección na *Escuela Internacional de Cine y Televisión* (EICTV), de San Antonio de los Baños, provincia de Artemisa, Cuba.

Desde principios da última década do século XX, Balza traballou como axudante de dirección e de produción en diversos filmes. Tamén realizou varias curtametraxes de ficción e publicitarias.

Producido polo *Centro Nacional Autónomo de Cinematografía* e a entidade francesa *Fonds Sud Cinema*, o filme *Caracas, amor a muerte* (2000) foi a primeira longametraxe de ficción de Gustavo Balza, quen tamén coescribiu a película xunto con Armando Coll. Se non fose polo seu título, que especifica o espazo onde transcorre a acción, *Caracas, amor a muerte* pode ocorrer en calquera cidade latinoamericana (nalgúns países chamouse *El valle*), onde unha adolescente embarazada se debate entre abortar ou dar a luz un bebé non desexado. O pai, un mozo violento, e o cura, opóñense ao aborto; e a súa avoa quere impedir que se repita a historia das mulleres da familia. Ninguén pensou que a futura nai é a única que ten o dereito a decidir con liberdade.

A finais de 2001, Balza trasladouse a Galicia, á Coruña. No país traballa como director de series e películas para a televisión.

Dirixiu o telefilme *Secuestrados en Xeorxia* (2001), varios capítulos das series de televisión *As leis de Celavella* (2004-2005) e *Os Atánticos* (2007), e foi axudante de dirección de Antón Dobao no telefilme *O bosque de Levas* (2006), de Manuel Martín Cuenca en O *Tesouro* (2007), e de Rodrigo Rodero na longametraxe *El Idioma Imposible* (2009). En 2011 dirixiu *Doentes*, mellor longametraxe de ficción na décima edición dos Premios Mestre Mateo, e dous anos máis tarde foi xefe de produción por Venezuela en Libertador, unha coproducción internacional sobre la vida de Simón Bolívar.

## Filmografía (como director) 
* 2000 *Caracas amor a muerte* (filme)
* 2003 *Secuestrados en Xeorxia* (telefilme)
* 2004 *As leis de Celavella (serie de televisión)
** *Elemental, querido Paquiño*, temporada 2, episodio 9 (6 de xuño de 2004)
* 2008-2009 *Os Atlánticos* (12 episodios)
** 1. *Comuñón* (21 de xaneiro de 2008)
** 2. *Sorpresa* (28 de xaneiro de 2008)
** 3. *O meu bailador* (18 de febreiro de 2008)
** 4. *Perdedores* (10 de marzo de 2008)
** 5. *Coma a roda do muíño* (31 de marzo de 2008)
** 6. *Sen volta atrás* (7 de abril de 2008)
** 7. *Unha decisión difícil* (2 de decembro de 2008)
** 8. *Cuestión de confianza* (9 de decembro de 2008)
** 9. *Segredos e mentiras* (16 de decembro de 2008)
** 10. *Sexo, mentiras e cintas de gasolineira* (23 de decembro de 2008)
** 11. *My way* (13 de xaneiro de 2009)
** 12. *Licor do negro café* (13 de xaneiro de 2009)
* 2011 *Doentes'' (filme)

## Galardóns e nomeamentos 
### Premios Mestre Mateo 
## Véxase tamén 
### Ligazóns externas 
* Cinelatinoamericano. Gustavo Balza 
* Filmografía en IMDb 
* Gustavo Balza: 'Doentes es una película con vocación universal' Diario *El Mundo*